San Chimento San Clemente San Chimento la ze na ìzoła de ła Laguna Veneta meridional. Posta intrà ła Zueca e el Lio, ła se destira su de na suparfise de 6,74 etari, de i cuałi 1,34 edifegài. Łe prime notisie łe resałe a'l 1131, cuando un tal Pietro Gatilesso el ga fondà na cieza co ospisio par pełegrini, afidài, da'l 1165, a i Canoneghi Regołari de Santo Agustin e soto ła zurisdizion de'l Patriarcado de Gravo. Antigamente gaveva catà sede un monastièr pasando a difarenti órdeni monastieghi, fin a'l rivo de i mùneghi Camaldolesi, inte'l 1645, che grasie anca a i finansiamenti de ła nobiltà venesiana, i ga dà na nova fizionomia a'l convento. Su l'ìzoła xe situà la Chiesa de San Chimento.